DEĊIŻJONI TAL-KUNSILL
tal-14 ta’ Ottubru 2009
li taħtar is-Segretarju Ġenerali, Rappreżentant Għoli għall-Politika Estera u ta’ Sigurtà Komuni, tal-Kunsill tal-Unjoni Ewropea għall-perijodu mit-18 ta’ Ottubru 2009 sal-31 ta’ Ottubru 2009
(2009/772/KE, Euratom)
IL-KUNSILL TAL-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 207(2) tiegħu,
Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 121(2) tiegħu,
Billi:
(1)
Il-mandat tas-Segretarju Ġenerali, Rappreżentant Għoli għall-Politika Estera u ta’ Sigurtà Komuni attwali, tal-Kunsill tal-Unjoni Ewropea ser jintemm fis-17 ta’ Ottubru 2009 (1).
(2)
Is-Segretarju Ġenerali, Rappreżentant Għoli għall-Politika Estera u ta’ Sigurtà Komuni, tal-Kunsill tal-Unjoni Ewropea għandu jinħatar sal-31 ta’ Ottubru 2009,
IDDEĊIEDA KIF ĠEJ:
Artikolu 1
Is-Sur Javier SOLANA MADARIAGA qed jiġi b’dan maħtur Segretarju Ġenerali, Rappreżentant Għoli għall-Politika Estera u ta’ Sigurtà Komuni, tal-Kunsill tal-Unjoni Ewropea għall-perijodu mit-18 ta’ Ottubru 2009 sal-31 ta’ Ottubru 2009.
Artikolu 2
Din id-Deċizjoni għandha tiġi nnotifikata lis-Sur Javier SOLANA MADARIAGA mill-President tal-Kunsill.
Hija għandha tiġi ppubblikata f’Il-Ġurnal Uffiċjali tal-Unjoni Ewropea.
Magħmul fi Brussell, l-14 ta’ Ottubru 2009.